# Automationsekspert med produktionsviden og implementeringserfaring

**Gain & Co søger en automationsekspert med bredt kendskab til kommercielle løsninger på markedet. Du skal brænde for at yde uvildig rådgivning til produktionsvirksomheder, der gerne vil have kortlagt deres automationsbehov og -potentiale. I den proces kan du rådgive og vejlede om planlægning og potentialeberegning og lave tekniske beskrivelser af mulighederne inden for automatisering.**

**Uvildig rådgivning af produktionsvirksomheder**

Du bliver en del af et stærkt tværfagligt team, som med kundens behov i fokus navigerer i junglen af tilgængelige, velafprøvede men også nyopfundne løsninger i automationsverdenen. Du hjælper med at definere de kravspecifikationer, som danske og internationale leverandører af løsninger skal byde på.

**Som automationsekspert**

* Kundebesøg i Danmark og Europa, hvor du rådgiver virksomheder, der ønsker at investere i robotter og automationsløsninger
* Sparring med produktionschefer og virksomhedsledelse om strategi samt udarbejdelse af kortere rapporter med iagttagelser, vurderinger og anbefalinger (primært på dansk og engelsk)
* Samarbejde med resten af teamet i Gain & Co, hvor du bringer din produktionsviden og automationserfaring ind i løsningen af kundeopgaver
* Forretningsopbygning med ansvar for vedligeholdelse af kundekontakter samt identificering af nye brancher og arbejdsområder for Gain & Co

**Om dig**

* Du har en bred viden om eller erfaring med kommercielle automationsløsninger og robotteknologier i markedet og kan vurdere deres driftssikkerhed og robusthed
* Du brænder for at hjælpe virksomheder med at opnå de gevinster, de ønsker, igennem automatisering
* Du er indforstået med, at din uvildige rolle kræver, at ingen leverandører eller teknologier favoriseres over andre. Kundens behov er i fokus
* Du motiveres af at bruge en væsentlig del af din arbejdstid på kundebesøg i Danmark og i udlandet, hvor du får mulighed for at bese mange produktionsanlæg i forskellige brancher og industrier
* Du trives i en dynamisk og hastigt voksende virksomhed med en unik position i markedet, bl.a. i forhold til at definere rammerne for optimale automatiseringsforløb

Det vil være en væsentlig fordel, hvis du har erfaring fra fx integratorarbejde i forbindelse med automationsløsninger eller på anden vis har set/udviklet/implementeret et større antal idriftsatte løsninger. Helst baseret på robotteknologi. Et stærkt professionelt netværk inden for automations- og robotbranchen er også et plus.

Som udgangspunkt søger vi ikke nyuddannede kandidater, med mindre du igennem dit studie eller tidligere arbejde har opnået væsentlig erfaring med professionel idriftsættelse af automationsløsninger.

Det vil i øvrigt være en fordel, hvis du har erfaring med eller kendskab til flere af disse områder:

* Industriel robotteknologi og automatisering
* Sensorteknologier, industriel computer vision og muligheder for anvendelse af disse
* Industriel digitalisering og Industri 4.0
* Lean og optimering af produktioner og procesflows
* Automatiske logistikløsninger og lagersystemer
* Arbejdsmiljøregler, CE-mærkning og robotsikkerhed
* Programmering af Robotter og PLC’er
* Kundepleje og opsøgende salg
* Kommunikation på yderligere europæiske sprog end dansk og engelsk

Vi forventer, at du er en positiv, engageret og udadvendt person, som drives af at anvende og vedligeholde specialiseret viden om automation og robotteknologi. Du skal fungere i et samarbejdende team, men også motiveres af selv at tage ansvar for at drive opgaver i mål.

**Kontakt**

Hvis du har spørgsmål til stillingen, er du velkommen til at kontakte konsulentchef Mikkel Viager på telefon 605 605 14.

Vi indkalder løbende til samtaler, så send din ansøgning hurtigst muligt og senest den 28. februar 2019. Vi forbeholder os retten til at lukke opslaget før tid, hvis en egnet kandidat er fundet.

Send din ansøgning samt CV og referencer til mv@gainco.dk